15 d'aprile

U 15 d'aprile hè u 105u ghjornu di l'annu (u 106u sì hè bisestile) in u calendariu gregurianu. Restanu 260 ghjorni à a fine di l'annu.

 Avenimenti 

 In Corsica 

 Nascite 
 1452: Leunardu da Vinci, pittore è scienziatu italianu.
 1974: Gabriela Duarte, attrice brasiliana.
 1978: Luis Fonsi, cantadore è chitarrista porturicanu.
 1997: PLK (rapper), rapper francese di urighjine polacca è corsa.

 Morti 
 1865 - Abraham Lincoln, puliticante americanu

 Celebrazioni 

 Santi 
Santu Massimu. Santa Liduina.

Massimu hè un martiru rumanu unuratu da u quintu seculu cù i cumpagni Tiburziu è Valerianu. Eranu sepolti longu à a via Appia chì và da Roma à Brindisi. Sò citati in a Passione legendaria di Santa Cicilia. Altru ùn si sà.

Etimolugia: da u lat. "maximus" (u più grande).

Casate: Massimi.

Nomi:Maksim, Maksima, Maksimiane, Maksis, Massima, Massimiliana, Massimilienne, Massimilianu, Massimina, Massiminu, Massimu, Max, Maxia, Maxie, Maxim, Maxima, Maxime, Maximiano, Maximianus, Maximilian, Maximiliana, Maximiliano, Maximilien, Maximille, Maximin, Maximino, Maximo, Maximus, Miksa.

Liduina era una Olandese, nata in u 1380, morta in u 1433.

Era una zitella in salute quandu, à l'età di quindeci anni, cascò pattinendu nantu à u ghjacciu. Si chjinò per qualchì ghjornu è ùn si arrizzò più, sinu à a morte à l'età di 53 anni. Da quella cascatura, tutti i malanni eranu per ella: ramassi, tumori, gangrena, nevralgie, pene in capu, è a so carne si spaffava sinu à l'ossu. E' dinù, cum'è sì issi guai fisichi ùn bastessinu, fù calunniata da a ghjente, maltrattata da i soi è inghjuliata da u prete di u paese.

Quand'ella ebbe 41 anni, i magistrati di Schiedam, u paese nativu, testimunionu chì, da 7 anni, ùn avia nè manghjatu nè betu. Cuntinuvò à dighjunà torna 12 anni, mentre ch'ella suffria e canine.

Malgradu isse suffrenze, Liduina ùn si lagnava. Era cunsulata da u so anghjulu custode, da a Vergine Maria, è ancu da u Signore, chì venianu à visitalla. Omu si pò dumandà cum'è un cristianu pò pate tanti dulori, ma quale hè chì pò disciuplicà ciò ch'ella hè a grazia di Diu? Dicenu chì, quand'ella hè morta, a so persona era sana, liscia è propiu bella.

Etimolugia: da u germanicu "leut" (populu) è "win" (amicu).

Nomi: Ledwine, Lidiwine, Liduina, Lidwina, Lidwine, Wine.

 Ligami esterni 
   Almanaccu Adecec 2007.

15